CELEX: 52005PC0027
Language: da
Date: 2005-02-04
Title: Forslag til Rådets forordning om ændring af forordning (EØF) Nr. 1883/78 om almindelige regler for finansiering af interventioner gennem Den Europæiske Udviklings- og Garantifond for Landbruget, Garantisektionen

Vigtig juridisk meddelelse

|

52005PC0027

Forslag til Rådets forordning om ændring af forordning (EØF) Nr. 1883/78 om almindelige regler for finansiering af interventioner gennem Den Europæiske Udviklings- og Garantifond for Landbruget, Garantisektionen  /* KOM/2005/0027 endelig udg. */  

	Bruxelles, den 4.2.2005KOM(2005) 27 endeligForslag tilRÅDETS FORORDNINGom ændring af forordning (EØF) Nr. 1883/78 om almindelige regler for finansiering af interventioner gennem Den Europæiske Udviklings- og Garantifond for Landbruget, Garantisektionen(forelagt af Kommissionen)BEGRUNDELSELovgivningen vedrørende den fælles landbrugspolitik forpligter medlemsstaterne til at opkøbe landbrugsprodukter, der er omfattet af en interventionsordning, fra producenterne. Når disse producenter frembyder deres produkter for et godkendt interventionscenter, medfører opkøbsforpligtelsen en økonomisk byrde for medlemsstaterne, som skal låne de midler, der er nødvendige for at foretage disse interventionsopkøb. EF-lovgivningen fastsætter endvidere, at de deraf følgende finansielle udgifter for disse medlemsstater refunderes på basis af en ensartet sats for hele Fællesskabet inden for en frist på to måneder efter den måned, hvori de ansvarlige myndigheder i den pågældende medlemsstat anmeldte dem.I 1993 vedtog Rådet en bestemmelse (forordning (EØF) nr. 1571/93) for de medlemsstater, som tilvejebragte de nødvendige midler til rentesatser, der var højere end den ensartede rentesats, ved ændring af Rådets forordning (EØF) nr. 1883/78 om almindelige regler for finansiering af interventioner gennem Den Europæiske Udviklings- og Garantifond for Landbruget, Garantisektionen. På basis af denne bestemmelse refunderede EUGFL, Garantisektionen, for hver medlemsstat, som skulle betale en rentesats, der var højere end det dobbelte af den ensartede rentesats, renteforskellen for den del, som medlemsstaten skulle bære over dette niveau. Den del af udgifterne, der defineres som forskellen mellem den ensartede sats og det dobbelte af denne sats, skulle fortsat afholdes af den pågældende medlemsstat. Denne bestemmelse blev anvendt i tre år.Visse nye medlemsstater, som vil få væsentlige finansielle byrder som følge af de øgede kornmængder, der frembydes til intervention som følge af den øgede kornproduktion (Ungarn), har anmodet Kommissionen om at undersøge muligheden for at genindføre denne tidligere bestemmelse for en begrænset tidsperiode. Derfor foreslår Kommissionen, efter at have behandlet denne anmodning, og fordi der er blevet frembudt stigende kornmængder til intervention, at Rådet genindfører denne bestemmelse for en tilsvarende begrænset periode, dvs. regnskabsårene 2005 til 2007. Rådet anmodes derfor om at vedtage disse bestemmelser for de medlemsstater, som skal bære udgifterne ved en øget rentesats i forhold til den ensartede rentesats, gennem en ændring af forordning (EØF) nr. 1883/78.Denne bestemmelse skal være midlertidig og gælde i tre år. Den skal anvendes med tilbagevirkende kraft fra den 1. oktober 2004. Dette forslag indebærer yderligere finansielle udgifter på EF-budgettet, som for nærværende anslås til ca. 18,0 mio. EUR på basis af skønnene i budgettet for 2005 og de oplysninger, der var til rådighed for Kommissionen midt i november 2004.Forslag tilRÅDETS FORORDNINGom ændring af forordning (EØF) Nr. 1883/78 om almindelige regler for finansiering af interventioner gennem Den Europæiske Udviklings- og Garantifond for Landbruget, GarantisektionenRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 1258/1999 af 17. maj 1999 om finansiering af den fælles landbrugspolitik[1], særlig artikel 2, stk. 3,under henvisning til forslag fra Kommissionen, ogud fra følgende betragtninger:(1) For de interventionsforanstaltninger, for hvilke der ikke er fastsat et beløb pr. enhed i forbindelse med en fælles markedsordning, er grundreglerne for EF-finansiering fastsat i Rådets forordning (EØF) nr. 1883/78[2], bl.a. med hensyn til metoden for beregning af de beløb, der skal finansieres, finansieringen af udgifter som følge af tilvejebringelsen af de midler, der er nødvendige til opkøb af produkter ved intervention, vurderingen af de lagre, der skal overføres fra et regnskabsår til det næste, og finansieringen af udgifterne til de materielle operationer ved oplagring.(2) Efter artikel 5 i forordning (EØF) nr. 1883/78 skal medlemsstaternes renteudgifter i forbindelse med tilvejebringelse af de midler, der anvendes til opkøb af produkter ved offentlig intervention, finansieres af Fællesskabet efter en ensartet rentesats.(3) Det kan i en medlemsstat forekomme, at den fornødne finansiering i forbindelse med opkøb af landbrugsprodukter ved offentlig intervention kun er mulig til rentesatser, der ligger betydeligt over den ensartede rentesats.(4) Hvis forskellen i rentesatserne i sådanne tilfælde er højere end det dobbelte af den ensartede rentesats for en given medlemsstat, bør det fastsættes, at der skal anvendes en korrektionsmekanisme. Forskellen bør dog delvis betales af den pågældende medlemsstat, for at den tilskyndes til at søge den billigste finansieringsmetode.(5) Denne ændring af reglerne bør være midlertidig og derfor kun gælde for regnskabsårene 2005 til 2007. Den bør have virkning fra begyndelsen af indeværende regnskabsår -UDSTEDT FØLGENDE FORORDNING:Artikel 1Artikel 5, stk. 3, i forordning (EØF) nr. 1883/78 affattes således:”Uanset stk. 1 kan Kommissionen for regnskabsårene 2005 til 2007, hvis en medlemsstats rentesats er højere end det dobbelte af den ensartede rentesats, med henblik på finansieringen af denne medlemsstats renteudgifter dække et beløb svarende til den ensartede rentesats forhøjet med forskellen mellem det dobbelte af sidstnævnte sats og medlemsstatens faktiske sats.”Artikel 2Denne forordning træder i kraft på dagen for offentliggørelsen i Den Europæiske Unions Tidende.Den gælder for udgiftsforpligtelser, der opstår fra den 1. oktober 2004.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, denPå Rådets vegneFormandFINANCIAL STATEMENT |1. | BUDGET HEADING: 05 02 01 02, 05 02 02 02, 05 02 09 04, 05 03 01 02, 05 03 01 04 | APPROPRIATIONS: EUR 399 Mio |2. | TITLE: Council Regulation amending Regulation (EEC) No 1883/78 laying down general rules for the financing of interventions by the European Agricultural Guidance and Guarantee Fund, Guarantee Section |3. | LEGAL BASIS: Council Regulation (EC) No 1258/1999 on the financing of the CAP |4. | AIMS: Financing the extra costs for public intervention operations. |5. | FINANCIAL IMPLICATIONS | 12 MONTH PERIOD (EUR million) | CURRENT FINANCIAL YEAR 2005 (EUR million) | FOLLOWING FINANCIAL YEAR 2006 (EUR million) |5.0 | EXPENDITURE – CHARGED TO THE EC BUDGET (REFUNDS/INTERVENTIONS) – NATIONAL AUTHORITIES – OTHER | – | 18.3 | 18.3 (a) |5.1 | REVENUE – OWN RESOURCES OF THE EC (LEVIES/CUSTOMS DUTIES) – NATIONAL | – | – | – |2007 | 2008 | 2009 | 2010 |5.0.1 | ESTIMATED EXPENDITURE | 18.3 (a) |5.1.1 | ESTIMATED REVENUE | – | – | – | – |5.2 | METHOD OF CALCULATION: (see Annex) |6.0 | CAN THE PROJECT BE FINANCED FROM APPROPRIATIONS ENTERED IN THE RELEVANT CHAPTER OF THE CURRENT BUDGET? see (b) | YES / NO |6.1 | CAN THE PROJECT BE FINANCED BY TRANSFER BETWEEN CHAPTERS OF THE CURRENT BUDGET? see (b) | YES / NO |6.2 | WILL A SUPPLEMENTARY BUDGET BE NECESSARY? see observation under (b) | YES / NO |6.3 | WILL APPROPRIATIONS NEED TO BE ENTERED IN FUTURE BUDGETS? | YES / NO |OBSERVATIONS: see annexed calculation (a) Assuming no change in economic conditions. (b) This financing is not foreseen in the LR APB 2005. The Commission, within the framework of the execution of the budget, will mobilise the necessary resources for financing this measure by the most appropriate procedure, i.e. budgetary transfer or supplementary budget. |A N N E XCalculation of additional financing costs following amendmentof Council Regulation No 1883/78[pic][1] EFT L 160 af 26.6.1999, s. 103.[2] EFT L 216 af 5.8.1978, s. 1. Senest ændret ved forordning (EF) nr. 1259/96 (EFT L 163 af 2.7.1996, s. 10).